
La ferrovia nell'Ottocento italiano. Analisi testuale dal punto di vista di tre funzioni del linguaggio: funzione emotiva, referenziale e conativa

Kulcsszavak: 19. század; vasúttörténet; Itália; törvények; irodalom
Ezen dolgozat Roman Jakobson nyelvész kommunikációs modellét alkalmazva igyekszik jobban megismerni a 19. századi olasz vasúthálózatot. A modell elemeihez tartozó hat nyelvi funkció közül három kerül elemzésre: az emotív, a referenciális és a konatív funkció.
Minden funkcióhoz egy, a vasútról szóló szövegtípus tartozik. A korabeli törvények a konatív funkciónak felelnek meg. Az emotív funkciót a versek, végül a referenciális funkciót az útleírás irodalma tölti be. Mindegyik típus elemzése egy vagy több konkrét szöveg alapján történik.
Az 1865-től 1885-ig kiadott törvények, Giosuè Carducci és Giuseppe Gioachino Belli versei, valamint Giovanni Rajberti útleírása különböző módokon kezelik ugyanazt a „főszereplőt”, a vonatot. A felvázolt modellt alkalmazva átfogóbban elemezhetjük a jelenséget, nem csupán történelmi források – mint a törvények – vagy irodalmi szövegek alapján – mint a versek és bizonyos esetben az útleírás –, hanem a szövegtípusokat egymással harmóniában alkalmazva.



